|  |  |
| --- | --- |
|  |  *See artikkel räägib religiooni mõistest; teiste tähenduste kohta vaata lehekülge Põrgu (täpsustus)* |

---

Kunstnik William-Adolphe Bouguereau nägemus põrgust ("Dante ja Vergilius")
**Põrgu** on usundeis igavene kannatusseisund või ka paik, kus hukkamõistetud hinged viibivad pärast surma. Teiste sõnadega põrgu on allmaailm, kus leidub surnuid ja pahasid vaime. Põrgut võib käsitleda kas spirituaalse olekuna või asukohana. Asukohana kujutletakse põrgut kui Maapinna alusele, mille eesmärk on vastanduda taevale, mis hõljub Maapinna kohal.

Kristluses kujutati põrgut kui lõputute piinade, pimeduse ja igavesti põleva põrgutulega kohta, kus inimhingel ei olnud pääsemist. Põrgusse läksid need, kes surid oma surmapatte kahetsemata. Põrgu kujutlusega käis kaasas ka põrgutule mõiste, mida kirjeldab ka Matteuse evangeelium:

> „Nõnda on ka selle ajastu lõpul: inglid tulevad ja eraldavad kurjad õigete keselt ning viskavad nad tuleahju. Seal on ulgumine ja hammaste krigistamine."
> 
> 
>

Põrgu piiblis
-------------

### Vanas testamendis

#### Seol

Sõnaga "põrgu" või Seol (heebrea keeles *שְׁאוֹל* või *Sheol*) tähistatakse vanas testamendis surnuteriiki. Samas Seoli kasutatakse tõlgetes kja tähistamiseks sõna "haud". Vanas testamendis on kirjeldatud Seoli kui pimeda paigana, kus otseselt elu ei leidu kui teadlikkus ega mõistus ei ole veel kadunud. See haud või surmavald, mida Seol endast kujutab on sisuliselt elutu, seal pole tööd, toimetust ega tarkust (Kg 9:10), surnud on vait (Ps 31:18) ning ei toimu Jumala ülistamist (Ps 6:6; 115:17; Js 38:18). Seol erineb stereotüüpilisest põrgu kuvand seepoolest, et tegemist ei ole lõputu olekuga, vaid vahepeatusena õigeks mõistetutele või kõigile kuni nende õigeks mõistmiseni. heebrea piibel on võtnud seisukoha, et olenemata inimese või hinge õigustatusest või mitte-õigustatusest lähevad nad esmalt Seoli ja võimalusel sealt edasi Paradiisi.

Seoli nime kasutust võib leiduda piiblis enamikus keeltes, kuid eestikeelses piiblis on see asendatud sünonüümidega nagu põrgu, haud, surnuriik, surmavald jne.

#### Hinnomi org

Heebrea piiblis esineb Gehenna esialgselt kohana, kus Juuda kuningad oma järeltulijaid tulega ohverdasid. Jeruusalemma elanike toimetamise käigus sai Hinnomi orust pidevalt põlev prügi ala ja linna kanalisatsioonitorude lõpp-punkt, mis pärsis kohalikelt ka hüüdnimed nagu "prügi org" või "paganate org". Vanas testamendis leidub, et org sai rüüstatud tänu Juuda kuningate paganlike rituaalide, mille kaudu hakati Jumalale vastu. Kuid kuna üsna kiiresti olukord Hinnomi orus muutus inimelule kõlbmatuks, siis sai orust "tapaorg" (Jr 19:6).

### Uues testamendis

Wiiralti "Põrgu"
#### Hades

Kuigi enamasti kasutatakse nime Hades (kreeka keeles *ᾅδης*) kreeka jumalate kontekstis, siis on see kristlikus tõlgenduses uue testamendi versioon Seolist. Kreeka mütoloogia kadumisel ja kristluse tõusul hakkas sõna sümboliseerima hauda, surma ja põrgut. Uue Testamendi kirjelduse järgi on Hades põrguvorm, mis paikneb maa all (Mt 11:23; 16:18; Lk 10:15).

#### Gehenna

Põrgu teemana käsitleb uus testament samuti Hinnomi orgu (aramea keeles *Gehenna*). Jeesuse ajaks oli juba kreeka keele tõlkes γέεννα Hinnomi orust saanud sünonüüm *põlevale* põrgule. Sünoptiliste evangeeliumite kirjelduste järgi olevat ka Jeesus ise kasutanud sõna *Gehenna*, et viidata Taeva kuningriigi vastanduvale paigale (Mk 9:43-49). Gehenna stereotüüpilises mõistes kõige lähedasem modernsele arusaamale põrgust (Mk 9:43):

> „Ja kui su käsi sind ajab patustama, raiu ta ära! Sul on parem minna vigasena ellu kui kahe käega põrgusse kustumatusse tulle."
> 
> 
> 

Kreeka keeles on ka varem olnud kasutusel sõna Tartaros (*Τάρταρος*), mis Vana-Kreekas tähendas pimedat kohta nurjatutele surnutele, kus neid ootasid karistused nende kurjade tegude eest. See paiknes samuti maa all. Uues testamendis sõna Gehenna ilmub 12 korda (Mt - 7 korda, Mk 3 korda, Lk 1 kord, Jk 1 kord), kuid Tartaroo ainult ühe korra (2Pt 2:4).

Põrgu koraanis
--------------

Islamis on sõna Gehenna või Jahannam (araabia keeles جهنم) koraanis kasutatud, et märkida igavese piinlemise kohta patustajatele ehk tegemist on islami versiooniga põrgust. Jahannamil on ka islamis vastanduv koht, milleks on Taevariik ehk Jannah.

* Muhamed ja häbematud naised põrgus (Jahannamis) (Pärsia miniatuur, 15. sajand)Muhamed ja häbematud naised põrgus (Jahannamis) (Pärsia miniatuur, 15. sajand)
* Zaqqumi puu, mis kasvab Jahannamis (põrgus), mille elanikud on sunnitud sööma kibedaid puuviljuZaqqumi puu, mis kasvab Jahannamis (põrgus), mille elanikud on sunnitud sööma kibedaid puuvilju

Vaata ka
--------

* Allilm
* Hades
* Budistlikud põrgud
* Helme Põrgu
* Tori põrgu

Viited
------

1. ↑  "Põrgu". *Eesti keele seletav sõnaraamat*. 2009. Vaadatud 28.10.2021.
2. ↑  Wall, Alan (2020). "A Cultural History of Hell". *The Fortnightly Review*. United Kingdom. Vaadatud 27.10.2021.
3. ↑  Tablott, Thomas (2021). "Heaven and Hell in Christian Thought". *Stanford Encyclopedia of Philosophy*. University of Stanford. Vaadatud 27.10.2021.
4. ↑  Kurisoo Merike (2013). *Ars moriendi - suremise kunst*. Tallinn: Eesti Kunstimuuseum.
5. 1 2  Rienecker, Fritz; Maier, Gerhard (2011). *Suur Piiblileksikon*. Tallinn: Logos. Lk 515.`{{raamatuviide}}`: CS1 hooldus: mitu nime: autorite loend (link)
6. ↑  Thayer, Joseph (2011). "Definition 3: 'that part of Hades which was thought by the later Jews to be the abode of the souls of the pious until the resurrection'". *BibleSoft.com*. Vaadatud 02.11.2021.
7. ↑  Henning, Meghan (2021). "No Heaven or Hell, Only Sheʾol". *TheTorah.com*. Vaadatud 03.11.2021.
8. ↑  Levenson, Jon Douglas (2006). *Resurrection and the Restoration of Israel: The Ultimate Victory of the God of Life*. Connecticut: Yale University Press. Lk 35-43.
9. ↑  Eesti Piibliselts (2005–2021). "Piibel.NET". *Eesti Piibliselts*. Vaadatud 02.11.2021.`{{netiviide}}`: CS1 hooldus: kuupäeva vorming (link)
10. ↑  Mills, Watson E.; Bullard, Roger Aubrey (1990). *Mercer Dictionary of the Bible*. United States of America, Georgia: Mercer University Press. Lk 319.`{{raamatuviide}}`: CS1 hooldus: mitu nime: autorite loend (link)
11. 1 2 3  Laan, Ray Vander (2021). "Jerusalem's Hinnom Valley". *That the World May Know*. Vaadatud 03.11.2021.
12. 1 2  Black, Edwin (29.08.1999). "Hell on Earth". *Washington Post*. Vaadatud 03.11.2021.
13. ↑  Blue Letter Bible (14.04.2013). ""Dictionary and Word Search for hadēs (Strong's 86)"". *Blue Letter Bible*. Originaali arhiivikoopia seisuga 14.04.2013. Vaadatud 03.11.2021.`{{netiviide}}`: CS1 hooldus: robot: algse URL-i olek teadmata (link)
14. ↑  Blue Letter Bible (29.06.2012). ""Dictionary and Word Search for geenna (Strong's 1067)"". *Blue Letter Bible*. Originaali arhiivikoopia seisuga 29.06.2012. Vaadatud 02.11.2021.`{{netiviide}}`: CS1 hooldus: robot: algse URL-i olek teadmata (link)
15. ↑  Thayer, Joseph Henry (1998). *A Greek-English Lexicon of the New Testament*. United States of America: American Book Company. Lk 615.
16. ↑  "Gehenna in Christian Scriptures" (PDF). *Osher Lifelong Learning Institute*. 2021. Vaadatud 03.11.2021.
17. ↑  The Editors of Encyclopedia Britannica (22.08.2019). "Jahannam". *Britannica*. Vaadatud 02.11.2021. `{{netiviide}}`: parameetris `|autor=` on üldnimi (juhend)
18. ↑  Huda (08.04.2019). "Definition of Jannah in Islam: Muslim Beliefs About the Afterlife". *Learn Religions*. Vaadatud 02.11.2021.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Põrgu** |

|  |  |
| --- | --- |
|  | Tsitaadid Vikitsitaatides: **Põrgu** |

* Artikkel Põrgu 1936. aasta Eesti Entsüklopeedias (terviktekst)